[image: image1.png]




Fakultetene/enhetene

	 


	Deres ref.:
	
	Vår ref.:
	200504910-1/RGR/114
	Dato:
	21.07.2005


Plan- og budsjettarbeidet ved Universitetet i Tromsø høsten 2005 og våren 2006 – Retningslinjer for arbeidet

Innledning

I likhet med tidligere år trenger vi innspill fra fakultetene/enhetene til arbeidet med budsjettfordelingen for 2006 og til budsjettdokumentet for 2005–2007 for Universitetet i Tromsø. I forbindelse med innspillene bes det nå også om rapportering av blant annet oppfølging av styringssignaler og tilsetting i stipendiat- og postdoktorstillinger (jf avsnitt A.2 ) I tillegg vil det i 2006 bli stilt krav om at fakulteter/enheter og institutter utarbeider egne årsplaner etter fastsatte retningslinjer (jf avsnitt C). 

Med bakgrunn i Riksrevisjonens rapport om virksomhetsstyringen ved universitetene, krav til kvalitetssikringssystem for utdanningsvirksomheten samt nytt revidert økonomiregelverk, arbeides det nå med å utvikle et helhetlig system for virksomhetsstyring ved Universitetet i Tromsø. Dette arbeidet er ennå ikke sluttført, men noen elementer i dette systemet er innarbeidet i de nye Hovedreglene for økonomiforvaltningen ved Universitetet i Tromsø (Hovedreglene) som ble vedtatt av universitetsstyret 19. mai i år (jf S29-05, DL200503067-1, samt http://uit.no/persok/Lokale_bestemmelser/29.). Dette gjelder blant annet krav til utarbeidelse av årsplaner (jf Hovedreglene 3.3.). I avsnitt C gjøres det nærmere rede for krav til innhold i årsplanene, og frister for utarbeidelse av slike planer. 

I likhet med i fjor skal fakultetene/enhetene gjøre en foreløpig intern fordeling med ut​gangs​punkt i budsjetterings​grunnlaget på post 50 for 2006 innen fristen for levering av budsjettinnspillet som er 20. oktober. Budsjetteringsgrunnlaget er et grovt anslag på bevilg​ningen til fakultetet/enheten for 2006. Da resultatkomponentene (undervisnings​bevilg​ningen og den resultatbaserte forskningsbevilgingen) i budsjettfordelingsmodellen baseres på tall fra 2004, foreligger allerede datagrunnlaget for å kunne beregne resultattil​del​ingen for fakultetene/enhetene i 2006. Når det gjelder størrelsen på den strategisk forsknings​bevilgningen og basis​bevilgningen vil ikke disse være endelig klare før etter behandlingen i universitetsstyret i desember. Usikkerheten i tallene er likevel ikke større enn at det anses hensiktsmessig at arbeidet med fordelingen av bevilgningen mellom instituttene/fagmiljøene begynner tidlig i høstsemesteret. 

Budsjetteringsgrunnlaget fremgår av vedlegg 1 og er nærmere omtalt i del A.5. I del A.5 bes også fakultetene angi den foreløpige interne fordelingen mellom instituttene/fagmiljøene.

Universitetet har vedtatt et kvalitetssikringssystem for utdanningsvirksomheten basert på krav fra NOKUT. Under punkt A.8 i disse retningslinjene skal det redegjøres for eventuelle budsjett​messige omprioriteringer ved undervisningsenhetene ved avvik mellom mål og resultater innenfor utdanningsområdet. 

A  Innspill til budsjettfordelingen for 2006

Innspillet fra fakultetene/enhetene skal hete ”Innspill til budsjettfordelingen for 2006” og skal nummereres og settes opp i tråd med malen under. 

1. Planer og prioriteringer 

2. Rapportering

2.1. Oppfølging av styringssignaler

2.2. Status for tilsetting i stipendiat- og postdoktorstillinger

2.3. Øremerkede midler

3. Forslag til måltall 

3.1. Utdanning

3.2. Forskning

4. Bemanningsplan og stillinger

4.1. Bemanningsplan og stillinger – bevilgningsøkonomien

4.2. Eksternt finansierte stillinger

5. Intern budsjettfordeling – foreløpige anslag

6. Foreløpig inntekts- og utgiftsbudsjett for fakultetet/enheten.

7. Spesielle kostnadsberegninger

8. Kvalitetssikringssystem

9. Nye tiltak/aktiviteter

10. Annet
Her kan fakultetene/enhetene omtale forhold som ikke hører inn under de andre delene.

I det følgende gis det en nærmere beskrivelse av hva som skal omtales og tallfestes under de ulike punktene ovennevnte mal.

1. Planer og prioriteringer 

Her skal det gis en kort omtale av fakultetets/enhetens mål, planer og prioriteringer for 2006 og eventuelt videre fremover. 

2. Rapportering

2.1 Oppfølging av styringssignaler

I styresak S65-04 om budsjettfordelingen fastsatte universitetsstyret styringssignalene for de ulike fakultetene/enhetene for 2005. Disse styringssignalene er også gjengitt i disponerings​skrivet til fakultetene/enhetene av 15. februar i år (DL200406629-2). Det bes om en kortfattet redegjørelse for hvilke tiltak som er iverksatt for å følge opp de ulike styringssignalene og hvilke resultater som er oppnådd.

2.2 Status for tilsetting i stipendiat- og postdoktorstillinger

Det vises til vedlagte oversikt over status for tilsetting i stipendiat – og postdoktorstillinger (rekrutteringsstillinger) som er tildelt av universitetsstyret (vedlegg 3). Det bes om at fakultetene/enhetene fyller ut skjemaet med status per oktober 2005, og at dette inngår som eget vedlegg til budsjettinnspillet. Elektronisk versjon av skjemaet ligger på http://uit.no/persok/Budsjettarbeid. Vesentlige avvik mellom tildeling av og tilsetting i stillingene, samt andre relevante forhold skal kommenteres under punkt 2.2.

2.3 Strategiske forskningsmidler

Det skal under dette punktet redegjøres kort for bruk av de strategiske forskningsmidlene (øremerkede midler) som enkelte fakulteter/enheter har fått tildelt i perioden 2003-2005. Herunder fordeling mellom lønn, drift og investeringer samt hva som er oppnådd i form av resultater og aktiviteter i perioden.

De tildelte beløpene for de respektive fakulteter/enheter for 2005 fremgår av kolonnen ”Andre” under strategisk forskningsbevilgning i vedlegg 2. Det vises for øvrig til styresak S65-04 om budsjettfordelingen for 2005, side 10-13, der formålet med tildelingene er omtalt. 

3. Forslag til måltall
Som en del av statsforvaltningen er Universitetet i Tromsø underlagt kravene til mål- og resultatstyring slik de fremgår av økonomiregelverket i staten. Dette innebærer blant annet at Universitetet må fastsette mål og resultatkrav på ulike nivå ved institusjonen. Universitetsstyret har tidligere fastsatt mål i form av styringssignaler til fakultetene/enhetene i forbindelse med den årlige budsjettfordelingen. Det legges nå opp til at det også skal fastsettes kvantitative mål for utdannings- og forskningsvirksomheten.

3.1 Utdanning 

I begynnelsen av september vil fakultetene/NFH motta brev fra universitetdirektøren v/forsknings- og studieavdelinga i forbindelse med fastsettinga av opptaksrammer for de ulike studieprogrammene for studieåret 2006/2007. I denne forbindelse vil undervisningsenhetene, i tillegg til å fremme forslag om opptaksrammer, bli bedt om å foreslå måltall for avlagte studiepoeng for de ulike studieprogrammene samt måltall for uteksaminerte mastergradskandidater og tilsvarende. På bakgrunn av disse innspillene vil det i egen sak for universitetsstyret bli fremmet forslag om slike måltall i tillegg til fastsetting av opptaksrammer. 

Fastsetting av måltall, som beskrevet over, medfører ikke i seg selv økonomiske konsekvenser for fakultetene/enhetene. Den budsjettmessige resultatuttellingen bestemmes av faktiske oppnådde resultater slik dette defineres i det interne budsjettfordelingssystemet. 

3.2 Forskning

Uteksaminerte doktorgradskandidater

Det legges opp til at universitetsstyret i forbindelse med budsjettfordelingen for 2006 fastsetter måltall for antall uteksaminerte doktorgradskandidater for de ulike fakultetene/enhetene. Det bes derfor om at fakultetene/enhetene her fremmer forslag om måltall for antall uteksaminerte doktorgradskandidater i 2006 samt angir prognose for antall slike kandidater i 2007 og 2008 ved å fylle ut tabellen under.

Forslag til måltall og prognosetall for antall uteksaminerte doktorgradskandidater skal basere seg på antall stipendiater og en realistisk vurdering av deres progresjon i studiet. 

Tromsø museum og eventuelt andre enheter som ikke har rett til å uteksaminere egne doktorgradskandidater, men som likevel bidrar med ressursinnsats i form av veiledning eller ved at stipendiaten har arbeidsplass ved enheten skal angi antatt disputeringstidspunkt for disse stipendiatene. Det skal herunder angis hvilket fakultet/enhet stipendiaten er tatt opp ved, og hvilket fagmiljø/institutt stipendiaten er knyttet til.

Som beskrevet under avsnittet om utdanning over (3.1.), medfører ikke fastsetting av måltall i seg selv økonomiske konsekvenser for fakultetene/enhetene. Den budsjettmessige resultatuttellingen bestemmes av faktiske oppnådde resultater slik dette defineres i det interne budsjettfordelingssystemet.

	Uteksaminerte doktorgradskandidater 

	
	Måltall
	Prognose

	Institutt/fagenhet
	2006
	2007
	2008

	Institutt A
	
	
	

	Institutt B
	
	
	

	etc
	
	
	

	
	
	
	

	
	
	
	

	
	
	
	

	
	
	
	


Det skal gis en kort beskrivelse av graden av usikkerhet ved tallene som oppgis.

Eksternt finansiert virksomhet

Fakultetet/enheten bes, i likhet med i fjor, å redegjøre for egne målsettinger og planer for eksternt finansiert virksomhet. Det siktes her til både til utviklingen i den samlede eksterne finansieringen og fordelingen mellom ulike eksterne finansieringskilder. Det vil ikke bli fastsatt konkrete måltall på dette området for 2006. 

Vitenskapelig publisering

Det legges ikke opp til fastsetting av måltall for vitenskapelig publiseringer for 2006. Med innføring av et felles rapporteringssystem for vitenskapelig publisering i UH-sektoren, FRIDA, vil imidlertid dette bli vurdert på et senere tidspunkt. 

4. Bemanningsplan og stillinger

4.1 Bemanningsplan og stillinger - bevilgningsøkonomien

Enhetene er tidligere blitt bedt om å utarbeide bemanningsplaner (jf styringssignalene for 2000). Disse skal brukes som utgangspunkt for arbeidet i dette avsnittet
. 

Den bemanning (stillinger) som skal medregnes her, er den som helt eller hovedsakelig finansieres av bevilgningen over statsbudsjettets kap 0263 og kap 0281, dekningsbidrags​inntekter og eventuelt andre inntekter som i regnskapsmessig sammenheng regnes inn under bevilgningsøkonomien/statsbudsjettøkonomien. Bemanning knyttet til eksternt finansierte prosjekter skal ikke tas med (f.eks. NFR-stipendiater). 

Enhetene bes rapportere antall stillinger per kategori og på instituttnivå etter mønster av tabel​len under på bakgrunn av ovennevnte bemanningsplan. Bemanningsplanen skal omregnes i årsverk, f eks skal to halve stillinger føres opp som en hel stilling i tabellen under. Likeledes skal en bistilling regnes som 0,2 stillinger, slik at 5 bistillinger (personer) utgjør en hel stilling. Der​som faktisk, forventet bemanning i 2006 avviker fra bemanningsplanen, ber vi om at den faktisk, forventede bemanningen i 2006 settes i parentes, som vist i eksempelet nedenfor. I denne sammenheng skal stillinger som vil være besatt bare deler av året, tas med for​holdsvis (eks. halve året er lik 0,5 stilling). 

Avvik mellom bemanningsplanen og faktisk, forventet bemanning i 2006 vil normalt skyldes at det tar noe tid fra noen slutter til ny person er på plass, rekrutteringsproblemer i enkelte stillinger og ledighet av budsjettmessige grunner. Dersom det er stor forskjell mellom faktisk, forventet bemanning i 2006 og bemanningsplanen, og dette i hovedsak skyldes budsjettsitua​sjonen, må bemanningsplanen korrigeres og tilpasses de budsjettmessige realiteter. 

Den faktisk, forventede bemanningen i 2006 skal ligge til grunn for budsjettering av lønnsutgifter i del 5. 

	Stillings-kategori/ avdeling
	Første-stillinger

	Bi-stillinger

	Rekr.still. (stipendiat /postdok.) *)
	Andre underv-/forskerstill.. (u.lektor, aman.,vit.ass. m.v.)
	Tekniske stillinger 


	Adm. stillinger


	Sum
	
	*) Herav rekr.stillinger fordelt av u.styret

	Fak.adm.
	0
	0
	osv.
	
	
	
	
	
	

	IAA
	6(5)
	2(1)
	
	
	
	
	
	
	

	IAB
	3(2)
	1,2
	
	
	
	
	
	
	

	IAC
	4
	3(2,5)
	
	
	
	
	
	
	

	osv.
	
	
	
	
	
	
	
	
	

	Totalt
	
	
	
	
	
	
	
	
	


Nå det gjelder eventuelle IT-/EDB-stillinger som sorterer under ”Administrative stillinger” i tabellen over (førstekonsulenter eller eventuelle administrative lederstillinger) skal antall slike stillinger oppgis i egen fotnote under tabellen. 

4.2 Eksternt finansierte stillinger

Vi ber her om anslag på faktisk, forventet antall eksternt finansierte stillinger (helt eller hovedsakelig finansiert av eksterne midler) i 2005 for fakultetet/enheten totalt sett.

	
	Postdoktorer
	Stipendiater
	Andre forsker-stillinger (inkl vit.ass)
	Undervisnings-stillinger
	Tekniske stillinger 

(inkl vit.ass.)
	Adm. stillinger


	Sum

	Fak. A
	
	
	
	
	
	
	


Dersom det er personer med annen arbeidsgiver enn Universitetet som benytter kontorer eller andre lokaler ved fakultetet/enheten, bes det forventede antall slike personer i 2006 oppgis spesielt.

5. Intern budsjettfordeling – foreløpige anslag

Budsjetteringsgrunnlaget 

Med budsjetteringsgrunnlaget menes foreløpig anslag på tildeling over statsbudsjettet for 2006 på post 50 for de ulike fakultetene/enhetene. Budsjetteringsgrunnlaget skal benyttes som anslag på tildelingen på post 50 i den foreløpige budsjettfordelingen mellom instituttene/fagmiljøene internt ved fakultetet/enheten i del 5, og i beregningen av det foreløpige inntekts- og utgiftsbudsjettet i for fakultetet/enheten i del 6. 

Budsjetteringsgrunnlaget for 2006 for de ulike fakultetene/enhetene fremgår av vedlegg 1, og finnes i elektronisk versjon på http://uit.no/persok/Budsjettarbeid
Den interne fordelingsmodellen består av tre hovedkomponenter:

· Undervisningsfinansiering (resultatbasert)

–
avlagte studiepoeng

–
antall utvekslingsstudenter


· Forskningsfinansiering

· Resultatbasert forskningsbevilgning

–
antall doktorgradskandidater

–
antall master-/profesjons- og hovedfagskandidater

–
EU-midler 

–
NFR-midler

· Strategisk forskningsbevilgning

–
stipendiat- og postdoktorstillinger

–
midler til vitenskapelig utstyr

–
strategiske forskningsmidler

· Basisbevilgning

Det vises til styresakene S148-02 og S183-02 for nærmere omtale av budsjettfordelings​modellen.

Merknader til budsjetteringsgrunnlaget for 2006

Da resultatkomponentene (undervisning og forskning) i bevilgningen for 2006 beregnes på grunnlag av tall fra 2004
, er størrelsen på disse komponentene allerede nå klare for de ulike fakultetene/enhetene. Beløpene fremgår av tabellen i vedlegg 1. 

Departementet justerte satsene som brukes for tildeling per avlagt 60-studie​poeng i budsjettet for 2005. Hvorvidt dette også vil bli gjort i 2006 er usikkert. I budsjetterings​grunn​laget for 2006 er det benyttet samme satser som for 2005. Universitetsdirektøren vil imidlertid foreslå å justere opp de interne satsene dersom departementets satser inflasjonsjusteres. 

De eksisterende stipendiat- og postdoktorstillingene er fordelt av universitetsstyret og eventuelle nye slike stillinger over statsbudsjettet for 2006 vil etter planen bli fordelt allerede høsten 2005. I tabellen i vedlegg 1 er fordelingen av midler til dekning av utgifter til de eksisterende stipendiat- og postdoktorstillingene for 2006 stipulert
. Det er i budsjetteringsgrunnlaget for 2006 lagt til grunn samme prinsipper for utgiftsdekning som tidligere år
. Lønnsoppgjøret for stipendiatene og postdoktorene for 2005 er tatt hensyn til i beregningene. 

Midler til vitenskapelig utstyr blir enten nøkkelfordelt og/eller tildelt spesielle øremerkede formål. I budsjetteringsgrunnlaget for 2006, i vedlegg 1, er det ført opp samme fordeling av nøkkelfordelte utstyrsmidler mellom fakultetene/enhetene som for 2005. Det vil si at universitetsdirektøren i budsjetteringsgrunnlaget for 2006 kun har videreført fordelingen av utstyrsmidlene for inne​værende år uten noen nærmere vurdering av mulige endringer i 2006. Øremerkede utstyrsmidler som i 2005, ble gitt som kompensasjon for bortfall av midler fra NFR til avansert vitenskapelig utstyr, er imidlertid tatt ut.  

De strategiske forskningsmidlene fordeles til øremerkede formål ved de ulike fakultetene/ enhetene. I budsjetteringsgrunnlaget for 2006, i vedlegg 1, er det ført opp samme fordeling mellom fakultetene/enhetene som for 2005. Det vil si at universitetsdirektøren i budsjetterings​grunnlaget for 2006 kun har videreført fordelingen av de strategiske forskningsmidlene for inneværende år uten noen nærmere vurdering av mulige endringer i 2006.

Basisbevilgningen utgjør den største komponenten i fordelingsmodellen. Utgangspunktet for fastsetting av basisbevilgningen i 2006 er basisbevilgningen i 2005. 

Basisbevilgningen til fakultetene/enhetene vil kunne endres som følge disse faktorene:


· Påslag for forventet lønns- og prisstigning.

· Endringer i antall studieplasser.

· Nye tiltak, enten i form av øremerkede midler fra departementet eller interne omprioriteringer mellom enhetene ved Universitetet.

· Kutt som følge av interne omprioriteringer eller generelle kutt i statsbudsjettet. 

I budsjetteringsgrunnlaget for 2006 er det lagt til grunn en økning i basisbevilgningen med 3 % i forhold til 2005 for alle enhetene. 

Midler til dekning av internhusleie er ikke inkludert i basisbevilgningen i budsjetteringsgrunn​laget. Internhusleie skal derfor holdes utenfor budsjetteringen i denne sammenheng. 

Intern budsjettfordeling ved fakultetene/enhetene 

Fakultetene/enhetene skal foreta en foreløpig intern fordeling av bevilgningen på post 50 for 2006 mellom instituttene/fagmiljøene/enhetene med utgangspunkt i budsjetteringsgrunnlaget slik det fremgår av vedlegg 1. Det kan legges til grunn et annet budsjetteringsgrunnlag, men dette må i så fall begrunnes. 

Så langt det er hensiktsmessig skal tabellen under benyttes til å fremstille den foreløpige fordelingen av tildelingen over post 50 mellom instituttene/fagmiljøene/enhetene. 

	
	A
	B
	C
	D
	E

	Institutt/enhet
	Undervisnings

bevilgning
	Resultatbasert forskningsbevilgning
	Strategisk forskningsbevilgning
	Basisbevilgning (eksklusiv internhusleie)
	SUM

	Institutt A
	
	
	
	
	

	Institutt B
	
	
	
	
	

	Adm
	
	
	
	
	

	etc
	
	
	
	
	


Hensikten med å fremskynde det interne budsjettfordelingsarbeidet ved fakultetene/enhetene er å legge bedre til rette for økonomisk styring og planlegging. Når universitetstyrets fordelingsvedtak foreligger i desember bør den endelige budsjettfordelingen internt ved fakultetene/enhetene kunne formelt vedtas i januar. 

6. Foreløpig inntekts- og utgiftsbudsjett for 2006

I det følgende ber vi om at det settes opp et foreløpig inntekts- og utgiftsbudsjett på fakultets-/ budsjettenhetsnivå
 etter den mal og de retningslinjer som er beskrevet under.

Budsjettet skal omfatte det som i regnskapsmessig sammenheng regnes som bevilgnings​øko​nomien/stats​budsjettøkonomien. Det vil i hovedsak si midler over statsbudsjettets kap 0263 og 0281, dekningsbidragsinntekter og eventuelle salgsinntekter og refusjoner. Det vil si at den eksternt finansierte virksomheten holdes utenfor. 

Anslagene skal bygge på en vurdering av de ulike postene basert historiske tall (bl.a. regnskap for 2004 og budsjett for 2005) og en mest mulig realistisk vurdering av fremtidig utvikling i inntekter og utgifter. Når det gjelder bevilgningen over statsbudsjettets kap. 0263 post 50, skal som utgangspunkt budsjetteringsgrunnlaget for 2006 slik det er anslått i vedlegg 1, legges til grunn. Fakultetet/enheten kan imidlertid legge til grunn andre beløp, men dette må i så fall begrunnes. Budsjettet skal baseres på inneværende års aktivitetsnivå med de endringer som naturlig følger av tidligere vedtak. 

Nye tiltak/aktiviteter som ønskes igangsatt i året som kommer, og som forutsetter økt bevilgning (”friske midler”) i 2006 skal ikke innarbeides her.

Budsjettet skal settes opp etter følgende mal: 

A Budsjetterte inntekter i 2006
    Anslag (alle tall i 1000 kr)

	Budsjettert bevilgning kap 0263 post 50 (eksklusiv midler til dekning av internhusleie)
	(Jf. budsjetteringsgrunnlaget)  

	Budsjettert bevilgning over kap 0281
	

	Budsjetterte salgsinntekter, refusjoner m.m. (ordinær virksomhet)
	

	Budsjetterte dekningsbidragsinntekter (fradrag for sentralt dekningsbidrag) og andre interne inntekter
	

	Sum budsjetterte inntekter 
	


B. Ubrukte midler/avsetninger 2005

	Budsjetterte ubrukte midler/avsetninger per 31.12.2005 som overføres til 2006
	


C= A+ B Disponible midler 2006


	Budsjetterte disponible midler i 2006


	


D. Budsjetterte utgifter i 2006

	Budsjetterte lønnsutgifter i hht. budsjetterte stillinger, samt variabel lønn
	

	 - refusjoner (sykelønn, fødselspermisjon, arb.markedstiltak)
	

	Budsjetterte investeringer 
	

	Budsjetterte midler til annen drift
	

	Budsjettert egeninnsats eksternt finansiert virksomhet
	

	Sum budsjetterte utgifter
	


E = C – D Ubrukte midler/avsetninger  2006

	Budsjetterte ubrukte midler/avsetninger 31.12.2006 som overføres til 2007
	


Nærmere retningslinjer for budsjetteringen følger under:

· Budsjettert bevilgning kap. 0263 post 50 (konto 3411)  Fakultetene/enhetene skal ta utgangs​punkt i budsjetteringsgrunnlaget for 2006 (jf. vedlegg 1). Det kan imidlertid benyttes et annet beløp, men dette må i så fall begrunnes. Midler til dekning av internhusleie skal ikke tas med.

·  Budsjettert bevilgning over statsbudsjettets kap. 0281 (konto 3421). Her tas det utgangspunkt 2005-bevilgningene og det gjøres en reell vurdering av i hvilken grad disse vil bli videreført og muligheten for nye bevilgninger over denne posten i 2006.

· Budsjetterte dekningsbidragsinntekter og andre interne inntekter (kontogruppe 92)
Sentralt dekningsbidrag vil utgjøre 3,5 % av brutto eksternt finansiert virksomhet for 2006. Dette trekkes fra. Det kan tas utgangspunkt i budsjett- og regnskapstall for inneværende år.

· Budsjetterte salgsinntekter, refusjoner mv (kontoklasse 3). Her kan det tas utgangspunkt i budsjett- og regnskapstall for inneværende år.

· Budsjetterte lønnsutgifter (kontoklasse 5) Utgiftene beregnes blant annet på bakgrunn av budsjetterte stillinger (se punkt 3.1 ). Det må også gjøres en beregning av forventede lønnsrefusjoner (kontogruppe 58, sykelønn etc.). Disse kommer til fradrag i totale lønnsutgifter. Regnskaps- og budsjettall for inneværende år kan også benyttes som utgangspunkt for budsjetteringen, spesielt når det gjelder utgifter til tilfeldig arbeidshjelp og time-/hjelpelærerere, overtid etc (variabel lønn).

· Investeringsutgifter (kontoklasse 4) Her kan det tas utgangspunkt i budsjett- og regnskapstall for inneværende år.

· Budsjetterte midler til annen drift (kontoklasse 6, 7, 8, 92- unntatt egeninnsats i eksterne prosjekter - konto 923*). Her kan det tas utgangspunkt i budsjett- og regnskapstall for inneværende år.

· Egeninnsats i eksterne finansiert virksomhet (konto 923*) Her kan det tas utgangspunkt i budsjett- og regnskapstall for inneværende år.

· Ubrukte midler/avsetninger 2005. Her anslås ubrukte midler/avsatt beløp i bevilgningsøkonomien ved utgangen av 2005, som overføres til 2006.  

· Ubrukte midler/avsetninger 2006. Her anslås ubrukte midler/avsatt beløp i bevilgningsøkonomien ved utgangen av 2006, som overføres til 2007.

7. Spesielle kostnadsberegninger

Her bes enkelte fakulteter/enheter kostnadsberegne og omtale spesielle utgiftsposter. 

Vi ber NFH om å detaljbudsjettere bevilgningsbehovet for:


· F/F Jan Mayen 

· Havbruksstasjonen i Tromsø A/S

Vi ber videre om at SV-fak. (psykologi og PPU), Med. fak., Jur. fak. budsjettere kostnadene ved praksisveiledning/praksisutplassering i 2006. 

UB bes redegjøre spesielt for bevilgningsbehov knyttet til litteraturbudsjettet. 

Dersom en enhet ønsker å synliggjøre enkelte utgiftsposter spesielt, skal det gjøres i denne delen av budsjettinnspillet. 

8. Kvalitetsfremmende tiltak i utdanningsvirksomheten

Det vises til gjeldende retningslinjer vedrørende kvalitetssikringssystem for utdanningsvirksomheten 
Siste oversendelse av nøkkeldata fra universitetsdirektøren v/studieavdelinga skjer innen 10. september og programstyrenes evalueringsrapporter skal være fakultetene i hende innen 5. oktober. 

Dersom det i datamaterialet og/eller i rapportene avdekkes kvalitetssvikt eller avvik som fordrer budsjettmessige omdisponeringer internt ved fakultetet/enheten, skal det redegjøres for dette i punkt 8. 

9. Nye aktiviteter/tiltak 

Vitenskapelig utstyr

Vitenskapelig utstyr inngår som en del av den strategiske forskningsbevilgningen. En del av denne bevilgningen blir normalt nøkkelfordelt mellom fakultetene/enhetene. Fakultetene/ enhetene kan imidlertid komme med forslag om inntil 3 øremerkede tiltak/formål disse midlene kan benyttes til. Dette skal være tiltak av en viss beløpsstørrelse og av strategisk betydning. 

Eventuelle søknader til NFR om avansert vitenskapelig utstyr skal ikke tas med her. 

Andre formål

Fakultetene/enhetene kan her føre opp eventuelle forslag til nye tiltak og aktiviteter som krever økning i bevilgningen ut over inneværende års budsjettramme (”friske midler”). 

Forslagene skal prioriteres og bevilgningsbehovet beregnes med utgangspunkt i tabellen under. Forslagene til nye tiltak og aktiviteter må være realistiske sett i forhold til den generelle budsjettsituasjonen og UiTøs satsingsområder og prioriteringer.

	
	
	(20061) )
	2007
	2008
	2009

	
	Antall stillinger/årsverk
	
	
	
	

	
	Opptak av studenter årlig 2)
	
	
	
	

	
	Brutto utgifter 
	
	
	
	

	
	1.1 Lønns- og driftsutgifter
(Egen budsjettenhet)
	
	
	
	

	+
	1.2 Vitenskapelig utstyr
(Egen budsjettenhet)
	
	
	
	

	+
	1.3 Lønns- og driftsutgifter
(Andre budsjettenheter)
	
	
	
	

	+
	1. 4 Arealkostnader/internhusleie3
	
	
	
	

	=
	1.5 SUM brutto utgiftsbudsjett
	
	
	
	

	
	Brutto inntekter
	
	
	
	

	
	2.1 Økt undervisningsbevilgning4
	
	
	
	

	+
	2.2 Økt forskningsbevilgning (resultatbevilgning)5
	
	
	
	

	+
	2.3 Andre inntekter (dekningsbidrag etc)
	
	
	
	

	=
	2. 4 Sum netto inntektsbudsjett
	
	
	
	

	
	3 = 2. 4 – 1.5 
Netto bevilgningsbehov 
(økning i basisbevilgningen)
	
	
	
	

	1) Fylles bare ut dersom tiltaket har relevans også for 2006

2) Fylles ut dersom tiltaket er knyttet til undervisning og opptak av studenter

3) Ved større tiltak/aktiviteter skal det tas kontakt med Teknisk avdeling for å få anslag på arealbehov og internhusleiesatser. Ved mindre tiltak benyttes samme beregningsmåte som for dekningsbidragsberegninger, 
dvs 38 000 kr per årsverk/stilling i arealkostnader.

4) Eventuelle inntekter ved økt studiepoengproduksjon og studentutveksling (satsene i den interne budsjettfordelingsmodell skal benyttes).

5) Beregnes på bakgrunn av resultatindikatorene i den interne budsjettfordelingsmodellen.


Frist for innsending av innspillet til budsjettfordelingen for 2006 settes til 20. oktober 2005.

B. Budsjettdokumentet 2005–2007 

Universitetets budsjettdokument for 2005–2007 skal oversendes departe​mentet 1. mars 2006. I denne forbindelse trenger vi innspill fra fakultetene/enhetene når det gjelder rapport om virksomheten for 2005. Enhetene kan foreløpig holde seg til retningslinjene for rapportering for 2004 (jf. jnr. 200406743-1, se også http://uit.no/persok/Budsjettarbeid), og bes legge opp til gode rutiner for rapporteringen. Nærmere retningslinjer, med eventuelle justeringer i forhold til forrige år, vil bli sendt ut så snart disse foreligger fra departementet. Frist for innspill knyttet til rapporteringsdelen i budsjettdokumentet som skal oversendes departementet, settes til 15. januar 2006.

Universitetsdirektøren vil begynne arbeidet med budsjettdokumentet for 2005–2007 tidlig i januar 2006, etter at arbeidet med for​delingen for 2006 er avsluttet. Vi legger opp til at budsjettdokumentet behandles i styret i løpet av februar.

C. Årsplaner

I møte 19. mai i år vedtok universitetstyret nye Hovedregler for økonomiforvaltningen ved Universitetet i Tromsø basert på ny hovedinstruks fra UFD og nytt økonomiregelverk for staten. Hovedreglene fastsetter blant annet retningslinjer for mål- og resultatstyringen ved Universitetet. Her fremgår det blant annet at både fakultetene/enhetene og instituttene skal fastsette årsplaner for virksomheten som minimum skal innholde følgende:


· Mål og resultatkrav

· Spesielle prioriteringer og tiltak 

· Virkemidler som skal nyttes for å nå målene

· Klargjøring av resultatansvar

· Bemanning

· Budsjettfordeling

Fakultetene/enhetene skal i årsplanen omtale både styringssignaler og eventuelle kvantitative mål for 2006 som fastsettes av universitetstyret i løpet av høsten 2005. Fakultetene/enhetene står videre fritt til selv å fastsette egne mål og resultatkrav innenfor gjeldende rammer og retningslinjer gitt av overordet myndighet. Det skal i årsplanen fremgå hvem (leder/styringsorgan etc) som har ansvaret for oppnåelse av mål og resultatkravene (resultatansvaret), og hvilke virkemidler som er til disposisjon. Videre skal fakultetenes/enhetenes årsplaner som minimum innholde bemanningsplan, budsjettfordeling og omtale av spesielle prioriteringer og tiltak. 

Instituttene skal utarbeide årsplaner med utgangspunkt i de mål og resultatkrav og budsjettmessige rammer som er fastsatt av fakultetene/enhetene. Instituttenes årsplaner skal inneholde de samme elementer som fakultetenes/enhetenes årsplaner. 

Fakultetenes/enhetenes
 årsplaner skal vedtas av styret ved fakultetet/enheten, mens instituttenes årsplaner skal vedtas av instituttstyret for de institutter som har slike organer. 

Det forutsettes at årsplanene i stor grad baseres på det arbeidet som gjøres i forbindelse med utarbeidelse av budsjettinnspillet (som skal ferdigstilles 20. oktober), og det arbeidet som normalt gjøres i forbindelse med den interne budsjettfordelingen ved fakultetene/enhetene og ved instituttene. 

Frist for ferdigstillelse av årsplaner for 2006 er som følger:

· Fakulteteter/enheter
- 1. mars 2006

· Institutter

- 1. april 2006

*
*
*
*
*
*

Oppsummering av frister

A. Innspill til budsjettfordelingen for 2006

Frist for de innspill som er beskrevet under avsnitt A. over og som knytter seg til den interne budsjettfordelingen for 2006 settes til 20. oktober i år. Det skal oversendes 75 eksemplarer av budsjettinnspillet til personal- og økonomiavdelinga. 

B. Innspill til budsjettdokumentet for 2005–2007

Frist for innspill knyttet til rapporteringsdelen settes til 15. januar 
C. Årsplaner 2006

Fakultetenes/enhetenes årsplaner for 2006 (jf avsnitt C) skal ferdigstilles innen 1. mars Instituttenes årsplaner for 2006 (jf avsnitt C) skal ferdigstilles innen 1. april 
Vennlig hilsen

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør


Vedlegg: 

1. Budsjetteringsgrunnlaget for 2006. 

2. Samlet fordeling for 2005 (fra disponeringsskrivet) 

3. Stipendiat- og postdoktorstillinger (rekrutteringsstillinger) – status for tilsetting

Vedleggene finnes også på http://uit.no/persok/Budsjettarbeid
Kopi: Avdelingene i sentraladm.







� Dersom det likevel ikke er vedtatt noen ny bemanningsplan etter at stillingshjemmelssystemet opphørte, kan fordelingen av stillingshjemler benyttes. Dersom det heller ikke er naturlig å benytte den gamle stillingshjemmelsfordelingen, kan antall budsjetterte stillinger for inneværende år benyttes.


� Med førstestillinger menes professor, førsteamanuensis, førstelektor.


� En bistilling = 0,2 årsverk. Gjelder professor II og førsteamanuensis II.


� Tallgrunnlaget for 2004 ble levert til Databasen for høgre utdanning per 15. februar 2005.


� Merk at i vedlegg 1 er utgifter til stipendiatstillinger som etter planen, skal fordeles høsten 2005, ikke regnet med i budsjetteringsgrunnlaget for fakultetene/enhetene.


� Det gis fullfinansiering for lønn- og sosiale kostnader og henholdsvis 26 000 og 52 000 i driftstilskudd for stipendiater/postdoktorer innenfor ikke-eksperimentelle og eksperimentelle fag. 


� Det endelige inntekts- og utgiftsbudsjettet skal settes opp og oversendes Personal- og økonomiavdelinga tidlig i vårsemesteret 2006. Det vil bli gitt nærmere informasjon om dette.


� Gjelder samtlige budsjettenheter inkludert sentrene under styret.





Universitetsdirektøren

Personal- og økonomiavdelinga

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

rådgiver Reinert Grammeltvedt, tlf 77 64 49 56, faks 77 64 49 00, e-post reinert.grammeltvedt@adm.uit.no

